Chigutsa, chitsa kana chitsika (stump of a tree) zvinoreva chikamu chinosarira muvhu kana muti watemwa pamusoro. Mang'anja vanoti chitsa (the stump of a tree cut down, or a projecting bit of root or wood, without leaves - it may be long or short) kureva chitsa. VaLenje vanoti chishiki (standing stump of cut down tree) kureva chitsika. VaLenje vanoti chishiko (Stump cut down, log). VaChewa vanoti chisa (a dry stump of a tree, a snag). VaGanda vanoti kisike (n. log of wood) kureva danda. Vatauri veKinande vanoti ekisiki (stump) kureva chigutsa. VaSwahili vanoti kisiki (n. stump) kureva chitsika. VaZigula vanoti siki (stump) kureva chigutsa. VaDigo vanoti chisichi (n. stump) kureva chitsika.